**মাহেলা লকমল উদাত্তে** (সিংহলি: මහේල උඩවත්ත; জন্ম: ১৯ জুলাই, ১৯৮৬) কলম্বো এলাকায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৮ সাল থেকে শ্রীলঙ্কার পক্ষে আন্তর্জাতিক ক্রিকেটের সকল স্তরে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে চিল ম্যারিয়ান্স ক্রিকেট ক্লাব, রুহুনা, শ্রীলঙ্কা এ, শ্রীলঙ্কা একাডেমি একাদশ, ওয়েয়াম্বা, আনন্দ কলেজ দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলেন। এছাড়াও, ডানহাতে অফ স্পিন বোলিং করে থাকেন **মাহেলা উদাত্তে**।

শৈশবকাল
-------

২০০৫ সাল থেকে মাহেলা উদাত্তে’র প্রথম-শ্রেণীর খেলোয়াড়ী জীবন চলমান রয়েছে। কলম্বো’র আনন্দ কলেজে অধ্যয়নকালীন নিয়মিতভাবে রান সংগ্রহ করতেন। ২০০৩ সালে বিদ্যালয়ের পক্ষে সহস্রাধিক রানের কোটা স্পর্শ করা সত্ত্বেও দল নির্বাচকমণ্ডলী কর্তৃক অনূর্ধ্ব-১৯ দলের পক্ষে তাকে নেয়া হয়নি ও উপেক্ষার শিকারে পরিণত হন।

বিদ্যালয়ে থাকাকালীন তিন নম্বরে ব্যাটিং করতেন। ২০০৪-০৫ মৌসুমে অনূর্ধ্ব-২৩ দলের প্রতিযোগিতায় পাঁচ খেলায় অংশ নিয়ে তিনটিতে সেঞ্চুরি করেছিলেন। ২০০৫-০৬ মৌসুমে এসএসসি’র বিপক্ষে প্রিমিয়ারের চূড়ান্ত খেলায় ক্লাবের পক্ষে সর্বোচ্চ রান তুলেন। দিলহারা ফার্নান্দো ও নুয়ান জয়সা সমৃদ্ধ দলের বোলিং আক্রমণ ঠেকিয়ে দলের সংগৃহীত ১৭২ রানের মধ্যে তিনি ৬৭ রান তুলেছিলেন। ফলশ্রুতিতে, ডেভেলপম্যান্ট স্কোয়াডের সদস্য করা হয়। অল্প কিছুদিন পরই, ২০০৭ সালে এ-দলের সদস্যরূপে ইংল্যান্ড গমন করেন।

বিদ্যালয় জীবন ত্যাগ করে সোজা চিল ম্যারিয়ান্স এসসিতে যোগ দেন ও ব্যাটিং উদ্বোধনে খেলতে নামেন। এছাড়াও, বাংলাদেশের এনসিএল টি২০ প্রতিযোগিতায় কিংস অব খুলনার পক্ষে খেলেছেন।

প্রথম-শ্রেণীর ক্রিকেট
---------------------

২০০৪-০৫ মৌসুমে প্রথম-শ্রেণীর ক্রিকেটে অভিষেক ঘটে তার। ২০০৭ সালের ক্রিকেট বিশ্বকাপে ৩০-সদস্যবিশিষ্ট প্রাথমিক দলে তাকে অন্তর্ভুক্ত করা হয়। তবে, পনেরো সদস্যের চূড়ান্ত দলে তাকে রাখা হয়নি।

দ্রুতগতিসম্পন্ন বোলারদের বিপক্ষে খেলতেই তিনি অধিক স্বাচ্ছন্দ্যবোধ করেন। সচরাচর ব্যাটিং উদ্বোধনে নামেন তিনি। শ্রীলঙ্কার একদিনের দলের উদীয়মান ব্যাটসম্যানের ভূমিকায় অবতীর্ণ হয়েছেন। অনেকাংশে তাকে সনাথ জয়াসুরিয়ার উত্তরসূরী হিসেবে মনে করা হয়। শ্রীলঙ্কার ক্রিকেটবোদ্ধাসহ মাহেলা জয়াবর্ধনের উচ্ছ্বসিত প্রশংসা কুড়ান। ফলশ্রুতিতে, ২০০৮ সালের ওয়েস্ট ইন্ডিজ সফরে তাকে নেয়া হয়েছিল।

প্রথম-শ্রেণীর ক্রিকেটে তার রান সংগ্রহের গড় তেমন সুবিধের নয়। কিন্তু, আক্রমণধর্মী খেলা উপহার দেয়ায় অনেক দক্ষ বোলার তার নাকানি-চুবানির শিকারে পরিণত হয়েছেন। এছাড়াও, ঘরোয়া প্রতিযোগিতায় মাত্র পাঁচ খেলায় তিনটি সেঞ্চুরির সন্ধান পেয়েছেন।

মার্চ, ২০১৮ সালে সুপার ফোর প্রভিন্সিয়াল টুর্নামেন্টের ২০১৭-১৮ মৌসুমের আসরে ক্যান্ডি দলের পক্ষে খেলার জন্যে তাকে অন্তর্ভুক্ত করা হয়। পরের মাসে ২০১৮ সালের সুপার প্রভিন্সিয়াল ওয়ান ডে টুর্নামেন্টে ক্যান্ডি দলের সদস্য হন। ঐ প্রতিযোগিতায় ক্যান্ডির পক্ষে তিনি সর্বোচ্চ রান সংগ্রাহকের ভূমিকায় অবতীর্ণ হন। তিন খেলায় ১৮৭ রান সংগ্রহ করতে পেরেছিলেন।

আগস্ট, ২০১৮ সালে এসএলসি টি২০ লীগে কলম্বো দলের সদস্য হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে গল দলের সদস্য হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট, নয়টি ওডিআই ও আটটি টি২০আইয়ে অংশগ্রহণ করেছেন মাহেলা উদাত্তে। ১৪ জুন, ২০১৮ তারিখে গ্রোস আইলেটে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার।

এপ্রিল, ২০০৮ সালে ওয়েস্ট ইন্ডিজ সফরে শ্রীলঙ্কার ওডিআই দলে মাহেলা উদাত্তেকে অন্তর্ভুক্ত করা হয়। সেখানে তিনি সিরিজের সবকটি খেলায় অংশ নেন। নয়টি খেলায় উদ্বোধনী ব্যাটসম্যান হিসেবে খেলে তিনি মাত্র দুইটি অর্ধ-শতরানের ইনিংস খেলতে সমর্থ হন। ফলশ্রুতিতে, ২০০৯ সালের শেষদিকে তাকে দলের বাইরে রাখা হয়। ২০০৮ সালের উদ্বোধনী সিরিজে উদ্বোধনী ব্যাটসম্যানের ভূমিকায় অবতীর্ণ হয়েছিলেন তিনি।

পরবর্তীতে, মাঝারিসারির ব্যাটসম্যান হিসেবে খেলতে নামার পর পুনরায় ২০১৭ সালে পূর্বোক্ত অবস্থানে ফিরে আসেন। দীর্ঘ ৯ বছর পর ২০১৭-১৮ মৌসুমে সংযুক্ত আরব আমিরাতে পাকিস্তানের বিপক্ষে ৩-খেলার টি২০আই সিরিজ খেলার জন্যে তাকে দলে আমন্ত্রণ জানানো হয়। এর প্রধান কারণ ছিল লাহোরে তৃতীয় টি২০আইয়ে পাকিস্তানের বিপক্ষে অংশগ্রহণকারী বেশ কয়েকজন স্থায়ী খেলোয়াড়ের অনুপস্থিতি। তবে, খেলাগুলোয় তিনি তেমন সুবিধে করতে পারেননি।

সীমিত ওভারের ক্রিকেটে অভিষেক পর্ব সম্পন্ন হবার প্রায় দশ বছর পর ২০১৮ সালে ওয়েস্ট ইন্ডিজের বিপক্ষে নিজস্ব প্রথম টেস্টে অংশ নেন। মে, ২০১৮ সালে ওয়েস্ট ইন্ডিজ গমনার্থে শ্রীলঙ্কার টেস্ট দলে তাকে অন্তর্ভুক্ত করা হয়। ১৪ জুন, ২০১৮ তারিখে গ্রোস আইলেটে অনুষ্ঠিত সিরিজের দ্বিতীয় টেস্টে তার অভিষেক পর্ব সম্পন্ন হয়। এরফলে, ৩১ বছর বয়স নিয়ে তিনি শ্রীলঙ্কার বয়োজ্যেষ্ঠ টেস্ট অভিষেকধারীর মর্যাদাপ্রাপ্ত হন। তবে, প্রথম ইনিংসে তিনি শূন্য রানে আউট হয়েছিলেন।

তথ্যসূত্র
---------

1. ↑  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।
2. ↑  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।
3. ↑  "SLC Super Provincial 50 over tournament squads and fixtures"। *The Papare*। সংগ্রহের তারিখ ২৭ এপ্রিল ২০১৮।
4. ↑  "2018 Super Provincial One Day Tournament: Kandy Batting and Bowling Averages"। *ESPN Cricinfo*। সংগ্রহের তারিখ ২২ মে ২০১৮।
5. ↑  "SLC T20 League 2018 squads finalized"। *The Papare*। সংগ্রহের তারিখ ১৬ আগস্ট ২০১৮।
6. ↑  "Squads, Fixtures announced for SLC Provincial 50 Overs Tournament"। *The Papare*। সংগ্রহের তারিখ ১৯ মার্চ ২০১৯।
7. ↑  "Mahela Udawatte returns for Sri Lanka after eight years"। cricketage। সংগ্রহের তারিখ ২০ অক্টোবর ২০১৭।
8. ↑  "Udawatte, Rajitha, Vandersay picked for West Indies Tests"। ESPN Cricinfo। সংগ্রহের তারিখ ১১ মে ২০১৮।
9. ↑  "2nd Test, Sri Lanka tour of West Indies at Gros Islet, Jun 14-18 2018"। *ESPN Cricinfo*। সংগ্রহের তারিখ ১৪ জুন ২০১৮।

আরও দেখুন
---------

* রাসেল আর্নল্ড
* লাহিরু থিরিমানে
* বর্ষীয়ান ক্রিকেটারদের তালিকা
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মাহেলা উদাত্তে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মাহেলা উদাত্তে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Interview - Nothing beats mum's cooking - Mahela Udawatte  ওয়েব্যাক মেশিনে আর্কাইভকৃত ১১ অক্টোবর ২০১৩ তারিখে
* Mahela Udawatte news, videos and photos

| * দে
* স
শ্রীলঙ্কা দল – ২০০৮ এশিয়া কাপ (৪র্থ শিরোপা) |
| --- |
| 
* ১ জয়াবর্ধনে (অঃ)
* ২ ফার্নান্দো
* ৩ জয়াসুরিয়া
* ৪ সাঙ্গাকারা(উইঃ)
* ৫ কাপুগেদেরা
* ৬ দিলশান
* ৭ কুলাসেকারা
* ৮ মুরালিধরন (উইঃ)
* ৯ ভাস
* ১০ থুশারা
* ১১ উদত্তে
* ১২ বীররত্নে
* ১৩ মেন্ডিস
* ১৪ মাহারুফ
* ১৫ সিলভা
* ১৬ মুবারক

 | শ্রীলঙ্কা |


| * দে
* স
রুহুনা রাইনোজ  – বর্তমান দল |
| --- |
| 
* ২ বিজেসিরিবর্দেনে
* ৪ রাজাপক্ষ
* ৫ সম্পাথ
* ৬ উদাওয়াত (অঃ)
* ৭ জয়াসুরিয়া
* ৮ কে. পেরেরা †
* ৯ সি. পেরেরা
* ১৪ করুণানায়েকে
* ১৭ চান্দিমাল †
* ২১ অতুলাথমুদালি
* ২৩ গুণরত্নে
* ২৪ কামিলিন
* ২৮ সিলভা
* ৩৪ শ্রীবর্ধনা
* ৬৯ জানোদা
* — লঙ্কা
* কোচ: সনাথ জয়াসুরিয়া

 |

প্রবেশদ্বার: শ্রীলঙ্কা জীবনী ক্রিকেট